Аляксандр Уладзіміравіч Сачыўка

Аляксандр Сачыўка (нар. , ) — беларускі футбаліст, абаронца мінскага «Дынама» і былы ігрок нацыянальнай зборнай Беларусі.

 Клубная кар’ера 
Выхаванец школы мінскага «Тарпеда», выступаў потым за дубль мінскіх «Дынама» і «Дарыды». У 2005 годзе стаў іграком мінскай «Змены» (у 2006 годзе пераўтворана ў клуб «Мінск»), дзе адразу стаў адным з асноўных абаронцаў, на працягу 12 сезонаў з’яўляўся аплотам абароны мінчан. Доўгі час быў віцэ-капітанам каманды.

У студзені 2014 года падоўжыў кантракт з клубам. У сезоне 2014 стаў капітанам каманды пасля зыходу Андрэя Разіна. У маі 2014 года некаторы час выкарыстоўваўся як апорны паўабаронца, у чэрвені 2014 года не гуляў з-за траўмы, але пазней вярнуўся на звыклае месца цэнтральнага абаронцы.

У студзені 2015 года чарговы раз падоўжыў кантракт з «Мінскам». У сезоне 2016 забіў 6 галоў у чэмпіянаце, у тым ліку 16 верасня аформіў хет-трык у матчы са «Славіяй», які стаў увогуле адзіным у Вышэйшай лізе.

У снежні 2016 года падпісаў кантракт з мінскім «Дынама». У складзе дынамаўцаў стаў асноўным цэнтральным абаронцам, дапамог камандзе выйграць срэбраныя медалі чэмпіянату 2017. У снежні 2017 года падоўжыў кантракт з «Дынама». У сезоне 2018 стаў радзей з’яўляцца на полі.

У жніўні 2018 года, разарваўшы кантракт з «Дынама», стаў іграком салігорскага «Шахцёра». Неўзабаве замацаваўся ў стартавым складзе салігорскай каманды. У лістападзе 2019 года падоўжыў кантракт з «Шахцёрам» да канца 2021 года.

У пачатку 2022 года, пакінуўшы «Шахцёр», трэніраваўся з іванаўскім «Тэкстыльшчыкам», але ў сакавіку па сямейных абставінах вярнуўся ў Беларусь і ў красавіку перайшоў у мінскае «Дынама». У снежні 2022 года падоўжыў пагадненне са сталічным клубам. У студзені 2024 года падпісаў новы кантракт з дынамаўцамі.

 Міжнародная кар’ера 
Гуляў за моладзевую зборную Беларусі, у тым ліку на чэмпіянаце Еўропы ў Швецыі ўлетку 2009 года.

У кастрычніку 2015 года быў упершыню выкліканы ў нацыянальную зборную Беларусі, але тады так і не згуляў за яе. Дэбютаваў у зборнай 1 чэрвеня 2017 года, правёўшы на полі першыя 60 хвілін у таварыскім матчы супраць Швейцарыі (0:1).

 Дасягненні 
   Чэмпіён Беларусі (3): 2020, 2021, 2023
   Срэбраны прызёр чэмпіянату Беларусі (2): 2017, 2018
   Бронзавы прызёр чэмпіянату Беларусі (2): 2010, 2019
  Уладальнік Кубка Беларусі (2): 2013, 2019
  Уладальнік Суперкубка Беларусі: 2021
  Пераможца Першай лігі чэмпіянату Беларусі (2): 2006, 2008
  У спісе 22 найлепшых футбалістаў чэмпіянату Беларусі (6): 2016, 2017, 2019, 2020, 2021, 2023

 Статыстыка выступленняў 
СезонДывізіёнКлубКраінаМатчыГалы 2003  дубль  Дынама    30  0 2004  дубль  Дарыда    28  4 2005  Д2  Змена    28  1 2006  Д2  Мінск    25  2 2007  Д1  Мінск    20  0 2008  Д2  Мінск    21  3 2009  Д1  Мінск    25  0 2010  Д1  Мінск    25  1 2011  Д1  Мінск    26  0 2012  Д1  Мінск    26  3 2013  Д1  Мінск    26  3 2014  Д1  Мінск    26  0 2015  Д1  Мінск    22  0 2016  Д1  Мінск    28  6 2017  Д1  Дынама    25  3 2018 (1)  Д1  Дынама    7  0 2018 (2)  Д1  Шахцёр    10  0 2019  Д1  Шахцёр    25  2 2020  Д1  Шахцёр    24  0 2021  Д1  Шахцёр    19  3 2022  Д1  Дынама    12  2 2023  Д1  Дынама    15  3

 Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дынама Мінск
Катэгорыя:Ігракі ФК Дарыда
Катэгорыя:Ігракі ФК Мінск
Катэгорыя:Ігракі ФК Шахцёр Салігорск